

**Benvolgudes, benvolguts,**

La nostra entitat ens hem adherit a la campanya *Donants de veu* i us volem encoratjar de participar-hi. Consisteix a gravar llibres de literatura catalana en format àudio i penjar-los a internet. Ho pot fer una persona sola o es poden crear equips per fer-ho. És, per tant, una oportunitat d’implicar-se en un projecte creatiu molt gratificant, el resultat del qual ajudarà a difondre la literatura i els continguts audiovisuals en català disponibles a internet.

**Qui convoca i hi participa?** [**Donants de veu**](https://lletra.uoc.edu/ca/projectes/donants-de-veu) ha estat impulsat pel portal [Lletra](https://lletra.uoc.edu/) i els [Estudis d’Arts i Humanitats de la UOC](https://www.uoc.edu/opencms_portal2/opencms/CA/estudis_arees/arts_humanitats/novetats/list.html?utm_medium=blogs&utm_source=tra_1_llibredigital&utm_campaign=20210_nd_ca_mktope_inte&utm_content=arth), i s’hi ha afegit una nodrida colla de socis: l’[Associació Espais Escrits](https://www.espaisescrits.cat/), [Òmnium Cultural](https://www.omnium.cat/ca/), [Amical Wikimedia](https://ca.wikisource.org/wiki/Viquitexts:Donants_de_veu), [Acció Cultural del País Valencià](https://acpv.cat/tema/actualitat/), [Obra Cultural Balear](http://www.ocb.cat/index.php), la [Xarxa Vives d’Universitats](https://www.vives.org/), l’[Institut d’Estudis Eivissencs](https://estudiseivissencs.cat/?utm_medium=blogs&utm_source=tra_0_llibredigital&utm_campaign=20210_nd_ca_mktope_inte&utm_content=arth), la [Fundació Carles Salvador](http://www.carlessalvador.net/index.php/Altres), departaments de llengua o filologia de les universitats i un llarg etcètera de col·lectius que s’hi van afegint cada dia.

**Quant dura la campanya?** Donants de veu es proposa aconseguir que 100 voluntaris/equips gravin 100 audiolectures en 100 dies, és a dir, entre abril i juliol de 2021.

**Què s’ha de fer?** Es tracta de 1) Escollir un llibre que sigui de domini públic (publicacions i autors vius fins a 1940), 2) Editar les gravacions i 3) Inscriure-les i pujar-les a Librivox.org

**Com s’hi participa?** Podeu consultar a [Viquitexts](https://ca.wikisource.org/wiki/Viquitexts:Donants_de_veu) les obres que es proposen, escriure a [lletra@uoc.edu](mailto:lletra@uoc.edu) o seguir el compte de Twitter [@donantsdeveu](https://twitter.com/donantsdeveu). En aquesta [infografia](https://lletra.uoc.edu/uploads/20210420/Com-iniciar-un-projecte.pdf) es resumeix el procés. Per a més informació, visiteu <https://lletra.uoc.edu/ca/projectes/donants-de-veu>.